Duhovna fizika – ko u čuda veruje, taj čuda i stvara - To sam ja\nDuhovna fizika – ko u čuda veruje, taj čuda i stvara\nPiše: Dipl. hem. terapeut zvukom i glasom, NLP trener i coach Ana Tomović 30 septembra, 2021 30 septembra, 2021\nDa bismo transformisali sebe i svoj život, moramo da ostvarimo transformaciju na vibracionom nivou\n„Ako želite da pronađete tajne Univerzuma, razmišljajte u pojmovima energije, frekvencije i vibracije”, rekao je Nikola Tesla.\nSigurna sam da svi već znaju za ovu poznatu misao našeg genijalnog Tesle, međutim da li je živimo i osećamo? Mi živimo u misterioznom i čudesnom Univerzumu i samim našim postojanjem nesumnjivo predstavljamo njegov deo. Ukoliko smo deo celine koja je čudesna, da li smo svesni da smo i mi zapravo čudesna bića? A ko u čuda veruje, taj čuda i stvara – želimo li da živimo život pun čudesa ili pak samo da puko preživljavamo i ponavljamo iz dana u dan sve već poznato?\nDa bismo se zaputili na put „čudesnog života”, prvo je potrebno da poverujemo da smo vibrantna bića, a zapravo kosmička energija koja vibrira po određenom obrascu i koja sačinjava ono što mi nazivamo bićem. Da bismo transformisali sebe i svoj život, moramo da ostvarimo transformaciju na vibracionom nivou. Evo malog „uvodnog kursa” za veće razumevanje duhovne fizike.\nPokušajte da se setite situacije kada ste pustili muziku kako biste popravili svoje raspoloženje ili ste je slučajno čuli i to se spontano desilo – slušali ste neku omiljenu muziku i osetili da ste vidno bolje raspoloženi.\nSve ima vlastitu jedinstvenu vibracionu frekvenciju u zavisnosti od toga koliko brzo ili sporo vibrira\nKada biste nekome morali da pokažete „to nešto” što vam je promenilo osećaj u telu, to ne bi bio cd ili plejer… već sama muzika! Ali kako da je pokažete kada je nevidljiva, neopipljiva, već je samo VIBRACIJA!\nSvaka pesma ili muzičko delo imaće drugačije dejstvo na vas, ali ne zbog naslova ili onoga što taj naslov treba da prenese, već zato što muzička vibracija direktno utiče na vašu vibraciju. Šum mora, cvrkut ptica, zvuk vašeg ljubimca, glas voljene osobe i sl., utiču na našu vibracionu realnost života. Upravo to je ono o čemu ću pisati u narednim kolumnama.\nPrvi postulat: Sve u Univerzumu sačinjeno je od vibrantne energije\nModerna nauka potvrđuje da sve u Univerzumu – svekoliki zvuk, svetlost i materija (uključujući i nas) – predstavlja čistu energiju koja vibrira na različitim frekvencijama.\nOno što vidimo kao čvrstu materiju samo deluje čvrsto i nepokretno kroz sočivo naših čula, ali kada se zagledamo u materiju na subatomskom nivou i dalje, to uopšte nije čvrsta materija, već čista energija koja vibrira određenom brzinom.\nNaša je odgovornost da stignemo do životne vibracije na kojoj sve pleše, raduje se i gleda svet očima srca, očima ljubavi\nPosmatrano očima naših ograničenih čula, sve deluje čvrsto i nepomično, ali sve što vidite se zapravo kreće i vibrira, pulsira od energije. Knjiga ili tablet, kompjuter ili mobilni telefon u koji gledate, možda deluju čvrsto, ali su zapravo sačinjeni od miliona subatomskih čestica koje se nalaze u neprestanom kretanju.\nKada pogledate svoj lik u ogledalu, izgledate kao čvrsto obličje većinom sačinjeno od mesa i kostiju, a zapravo ste kosmička energija protona, neutrona i elektrona koji vibriraju po određenom obrascu koji nazivamo – ljudsko biće. Ne postoji ništa što nije u neprestanom kretanju!\nDrugi postulat: Sve u Univerzumu vibrira jedinstvenom vibracionom brzinom\nAko sve u Univerzumu potiče od iste vibrantne energije, zašto onda ljudska bića izgledaju drugačije od nekog cveta, psa ili zvezde? Odgovor je u tome što svaka od stvari ima vlastitu, jedinstvenu vibracionu frekvenciju u zavisnosti od toga koliko brzo ili sporo vibrira. Kada se vibraciona frekvencija materije uspori, materija postaje fizički gušća i čvršća. Kada se frekvencija poveća ili ubrza, materija postaje sve ređa i sve manje čvrsta, sve dok konačno ne postane eterična.\nKada pogledate svoj lik u ogledalu, izgledate kao čvrsto obličje, a zapravo ste kosmička energija protona, neutrona i elektrona koji vibriraju\nNajjednostavniji primer ovog fenomena je voda u svojim različitim oblicima. Voda je zapravo hemijsko jedinjenje dva atoma vodonika i jednog atoma kiseonika, a u kakvom obliku će se naći zavisi od same vibracije. Hlađenjem materije usporavamo njeno vibriranje, dok zagrevanje ubrzava vibracije. Zato vodu možemo naći i kao gas i kao tečnost i kao čvrstu ledenicu. Samu paru često i ne vidimo i možemo proći rukom kroz nju, ali to ne znači da je voda nestala. Voda nije promenila svoju suštinu, promenila je samo svoj oblik!\nTreći postulat: Izvorna vrhovna energija nikada se ne menja\nIz svega gore navedenog možemo zaključiti da je sva materija zapravo vibrantna energija i u zavisnosti od brzine i frekvencije vibracije može delovati čvrsto, grubo, vidljivo, gusto ili nevidljivo, suptilno, prefinjeno. Međutim, mada ta izvorna energija menja svoj oblik tako što se manifestuje kroz razne životne oblike, uključujući i nas kao ljudska bića, ona nikada ne menja svoju suštinu.\nI zato je naša lična odgovornost da stignemo do te životne vibracije na kojoj sve pleše, raduje se i gleda svet očima srca, očima ljubavi!\nNaša je odgovornost da kamenu težinu pretvorimo u lakoću ili da vatru besa pretvorimo u reku ljubavi! Bes je na nižoj vibraciji od ljubavi i zato ga osećamo teško, mučno, napeto, za razliku od lakoće i lepote ljubavi.\nSve polazi iznutra ka spolja i zato birajte vibraciju na kojoj želite da provedete današnji dan. A dan po dan, mesec po mesec, godina po godina, čine da stvaramo tu finu naviku našeg osvešćivanja kao veoma moćnih ljudskih bića. Setite se da je lepota u oku posmatrača, a kako da stignemo do lepote, čitajte u narednim kolumnama…\nEvo divne melodije za podizanje vibracije i isceljenje našeg tela koje skoro 80 odsto čini baš voda.\nPrelazno doba Energija Zvuk zdravi i lepi Duhovna fizika Čuda Lična transformacija Vibracija


Igokea - Sporting CP: Analiza utakmice | Sportske Kladionice\nHome Sportsko klađenje Prognoze utakmica Igokea – Sporting CP: Analiza utakmice\nNakon neuspelog pokušaja ulaska u FIBA Ligu šampiona u sezoni 2016/2017, Igokea ove jeseni pokušava iz drugog puta izboriti nastup u grupnoj fazi ovog evropskog takmičenja. Izabranici Dragana Bajića su u polufinalu igrali takozvano „finale pre finala“, s obzirom da su savladali rumunski Kluž, a Igokea i Kluž su važili za dve ubedljivo najkvalitetnije ekipe na ovom turniru, koji se igra u bugarskom Botevgradu. Iako je Rumunska ekipa na na papiru bila favorit protiv tima iz Bosne i Hercegovine, pitanje pobednika se niti jednog trenutka nije postavilo, pošto je klub iz Aleksandrovca već u prvoj četvrtini stigao do dvocifrene prednosti koju je održavao do samog kraja. Igokea je pripreme za novu sezonu počela dosta pre svih ostalih, upravo sa ciljem da potpuni spremni dočekaju ovaj kvalifikacioni turnir.\nZa razliku od Igokee, Sporting je manje zvučno ime u svetu košarke, kako regionalne, tako i one Evropske. Portugal u poslednjih nekoliko godina sve više i više ulaže u ovaj sport, pa ne treba da čudi podatak da je klub iz Lisabona stigao na prag plasmana u grupnu fazu FIBA Lige šampiona. Oni su u polufinalu eliminisali švajcarski Friburg, a pravo da igraju u kvalifikacijama su stekli pošto su zauzeli prvo mesto u nacionalnoj ligi u trenutku prekida sezone zbog pandemije virusa korona.\nIgokea je imala dosta problema sa povredama u pripremnom periodu, pa je nastup Antabie Wallera, Dalibora Ilića i Anthony Clemmonsa bio pod znakom pitanja. Na kraju, Waller i Ilić su otputovali u Bugarsku i odigrali jednu veoma kvalitetnu utakmicu protiv Kluža, dok je Clemmons ostao u Bosni i Hercegovini. Što se tiče Sportinga, oni su kompletni pred ovaj duel.\nU polufinalu kvalifikacionog turnira, već je pomenuto da je Igokea eliminisala Kluž, a Sporting je bio bolji od Friburga. To su uostalom bile prve zvanične utakmice za obe ekipe posle prekida prethodne sezone zbog virusa korona. Jasno, Igokea i Sporting nikada u prošlosti nisu igrali međusobni duel.\nPredlog za ovu utakmicu je Igokea -5,5 (pobeda Igokee sa šest ili više poena razlike), a kvota za ovu igru je 1,71 u kladionici Bet365.\nIgokea je na ovaj turnir stigla sa jasnim ciljem da izbori nastup u grupnoj fazi FIBA Lige šampiona, a sam podatak da su pripreme počeli pre skoro dva meseca kako bi potpuno spremni dočekali turnir, puno toga govori. Sa druge strane, Sporting još uvek nije na nivou koji je potreban da bi nastupali u rangu kakav je grupna faza najkvalitetnijeg klupskog FIBA takmičenja, pa će sve osim dvocifrenog poraza biti uspeh za Portugalce. Na papiru, Igokea ima dosta kvalitetniji sastav, veći motiv i ambicije, i to bi trebalo biti sasvim dovoljno da ovaj duel dobiju bez naročitih problema. Istina, ulog je veliki i u takvim situacijama svašta može da se desi, ali hendikep od -5,5 se jednostavno ne sme propustiti pri ovoj kvoti.


Stavite džemper u kesu koja može dobro da se zatvori i ostavite ga u zamrzivaču tokom noći, ako znate da ćete ga sutradan obući\nPorodica 28.09.2014. - 22:15h Autor: mondo.rs\nDa biste to sprečili, stavite džemper u kesu koja može dobro da se zatvori i ostavite ga u zamrzivaču tokom noći, ako znate da ćete ga sutradan obući. Ovo naročito važi za džempere od kašmira i angore, koji su osetljiviji. Zato je bolje da za svakodnevne prilike kupujete džempere koji su izrađeni od mešavine vune i pamuka, ili vune i sintetike.\nOVDE saznajte kako da jedno parče tkanine iskoristite na 20 načina - od prsluka, do suknje i haljine, bez šivenja!\nDžemper se ne cedi, već se suši raširen preko peškira i na žici, ne mnogo blizu direktnog izvora toplote. U ormanu ih držite složene, jer na vešalicama mogu da se istegnu, naročito u predelu ramena. Ako baš moraju da vise, onda neka to bude na širim tapaciranim ofingerima, presvučenim nekim nežnim materijalom. Obavezno držite u ormanu neko sredstvo protiv moljaca.\nOVDE saznajte kako da uklonite mrlje od znoja uz pomoć sode bikarbone!\nUkoliko već imate džemper koji se ućebao, pokušajte da ga "ošišate" specijalnom spravicom koja se kupuje u prodavnicama sa pozamanterijom. Grudvice pokušajte da uklonite i nežnom papirnom šmirglom, ali to nije dobro rešenje za džempere od kašmira


Uvažen predlog PKCG: Niža tarifa za korišćenje reprografskih prava | Privredna komora Crne Gore\nMinistarstvo ekonomije je 22. oktobra 2020. godine donijelo privremenu tarifu naknade za korišćenje reprografskih prava. Usvojenom privremenom tarifom, koju će naplaćivati Organizacija za ostvarivanje reprografskih prava Crne Gore, izašlo se u susret brojnim i vrlo opravdanim zahtjevima privrednika koji su se odnosili na njenu visinu i obuhvat.\nPodsjetimo, ovoj organizaciji je Zavod za intelektualnu svojinu izdao dozvolu za obavljanje djelatnosti kolektivnog ostvarivanja imovinskih prava autora pisanih dijela u elektronskom i štampanom formatu, na period od pet godina. Njeni predstavnici obratili su se Privrednoj komori sa namjerom da se zaključi sporazum koji je u predloženom obliku bio vrlo nepovoljan za privredu. Organizacija je tražila da obavezu plaćanja naknade za korišćenje pisanih djela imaju sva privredna društva upisana u CRPS, koja upotrebljavaju računare, tablete, ebook čitače, pametne telefone i televizore, višefunkcijske foto aparate, uređaje za fotokopiranje, skenere i druge tehničke uređaje koji omogućavaju slične radnje.\nPredloženi tekst sporazuma je razmatran na sjednicama odbora udružnja Privredne komore. Istaknuto je da privreda uvažava potrebu zaštite prava autora pisanih djela i afirmacije njihovog rada, ali da je sporazum u predloženom obliku nejasan, neprecizan i opterećujući za njeno poslovanje.\nPrivrednici su posebno smatrali problematičnim što se polazi od pretpostavke da većina njih u svakodnevom poslovanju koristi autorska djela koja su predmet zaštite. Sporno je bilo i to što se za osnov određivanja visine mjesečne naknade uzima broj zaposlenih, računara i opreme za umnožavanje, bez obzira na to da li autorska djela koriste ili ne.\nSavjet za konkurentnost je, na inicijativu Privredne komore, u decembru 2019. godine razmatrao Zakon o autorskim i srodnim pravima. Tada je ukazano da predložena tarifa ne odgovara prirodi i obimu korišćenja autorskih prava. Budući da je u zemljama okruženja obim zaštićenih prava, kao i naknada koja se naplaćuje po ovim osnovama znatno niža, Privredna komore je predložila da Ministarstvo ekonomije donese privremeni tarifnik za zaštitu reprografskih prava, kao i da se prilikom njegovog pripremanja konsultuje uporedna praksa zemalja regiona.\nTako je i učinjeno - Ministarstvo je u skladu sa Zakonom o autorskom i srodnim pravima donijelo privremenu tarifu, prema kojoj će obavezu plaćanja imati: fizička i pravna lica koja uz naknadu obavljaju djelatnost fotokopranja; proizvođači i uvoznici uređaja za fotokopiranje, štampanje i skeniranje; fizička i pravna lica koja organizuju javno recitovanje i pozorišno predstavljanje pisanih djela.\nVišestruko manjim obuhvatom i visinom naknade u odnosu na prvobitno predloženu, crnogorske kompanije su u znatnoj mjeri rasterećene potencijalnog troška za njihovo poslovanje.\nProf. dr Milan Perović predsjednik Koordinacionog odbora za kvalitet PKCG\nTuristički poslenici i ugostitelji među prioritetnim grupama za vakcinaciju - Prijavite se!\nObuke i obrazovanje za deficitarna zanimanja - javni poziv za dodjelu bespovratnih sredstava


Ovo je specijalni psihoterapeutski program, stvoren poslednjih godina kao superbrend Dr. Zvonka Džokića. On je rezultat velikog i raznovrsnog terapeutskog iskustva u treatmanu kombinovanih psihičkih poremećaja, sve češće prisutnih kod današnjih klijenata. Tokom vremena holistički pristup MULTIFOKALNE KOMBINOVANE PSIHOTERAPIJE se pokazao izuzetno efikasnim u radu sa pravilno selektovanim klijentima.\nMULTIFOKALNA KOMBINOVANA PSIHOTERAPIJA (MKP) u svojoj osnovi predstavlja kombinaciju nekoliko prethodno priznatih i potvrđenih psihoterapeutskih tehnika:\nProgramiranje dana (daily mind-set)\nPsihodrama (role-playing tehnike)\nSavetovanje (kliničko, nekliničko…)\nHealing Art (lekovita umetnost)\nCoaching (life, komunikacijske veštine, itd.)\nUvek poseban, operativni program MKP-a je specifično dizajniran i prilagođen (“tailor made program”) potrebama klijenta. MKP se preporučuje u tretmanu mešovitih simptoma, isprepletenih i istovremeno prisutnih u raznim mentalnim poremećajima tipa: panični, anksiozni, stresni, traumatski, depresivni, fobični, opsesivni/kompulsivni, karakterni (“panzer”), strukturni, psihosomatski, psiho-imunološki, nesanica, kriza identiteta, profesionalna inhibicija ...\nMULTILEVEL MENTAL COACHING\nOvo je poseban integrativni model mentalnog coaching-a, kreiran kao superbrend Dr. Zvonka Džokića. Nastao je kao rezultat višegodišnjeg praktičnog iskustva u ulozi mental coach-a u radu sa različitim klijentima, uglavnom top-menadžerima i vrhunskim profesionalcima. U današnje vreme uočljiva je povećana potreba za klaster-programima tipa MULTILEVEL MENTAL COACHING.\nMULTILEVEL MENTAL COACHING (MMC) je tailor-made (ciljano pravljen) program. Uobičajeno se kreira nakon precizne procene potreba i mogućnosti klijenata. Specifično se prilagođava njihovoj strukturi ličnosti, kao i konkretnim profesionalnim i ličnim ciljevima. Postoje četiri nivoa - klastera MMC programa:\nMapiranje (procena realnosti)\nStvaranje ideja (brain-storming, listing etc.)\nLife coaching (upravljanje situacijama iz života)\nKomunikacijske veštine (međuljudske i poslovne)\nProfesionalni coaching (HR menadžment, liderske veštine itd.)\nMULTILEVEL MENTAL COACHING se uglavnom preporučuje vrhunskim profesionalcima koji se nalaze pod pritiskom odgovornih uloga, kao i pod teretom kompleksnih zadataka /projekata u svojim karijerama i privatnom životu.\nOva inovativna tehnika predstavlja progresivnu, tri-centričnu metodu samoisceljenja. Ona je usmerena ka ubrzanoj i efikasnoj mobilizaciji, pojačanju i fokusiranju samoisceljujućih resursa kod osoba koje manifestuju nedostatak u korišćenju samoisceljujućih kapaciteta. Ogromni resursi moćnih samoisceljujućih potencijala su uvek prisutni u nama i oko nas! Obično je problem kako da poverujemo da oni postoje i dođemo u kontakt sa njima, kao i kako da ih dalje razvijemo i efikasno upotrebimo.\nKONCENTRIČNO SAMOISCELJENJE je metod koji na razumljiv način pojednostavljuje pristup i rukovanje ovim resursima. Fokusirano je na rad sa tri koncentrična polja, tri koncentrična cilja i tri koncentrične faze.\nTri koncentrična polja su: telesno polje, mentalno polje, i polje okoline. Energija samoislceljenja je fiksirana (zaposednuta; blokirana) na različitim pozicijama u sva tri polja. Ona treba postepeno da bude oslobođena da bi protekla centralnim tokom samoisceljenja u organizmu.\nTri koncentrična cilja su: relaksacija, prijatnost (zadovoljstvo), i samoisceljenje. Oni su direktno povezani sa dostizanjem optimalnog nivoa psiho-neuro-endokrino-imunološkog balansa u ljudskom organizmu.\nTri koncentrične faze su: oslobađanje, transformacija, i usmeravanje samoisceljujućeg potencijala.\nU toku tretmana uobičajeno je da se pojave doživljaji i iskustva tipa mentalnih i telesnih blokova, strahova, otpora, izviranje raznovrsnih kognitivnih i emocionalnih sadržaja, kao i drugih kontra-sila sa različitih pozicija-polja u smislu inhibicije procesa samoisceljenja. Koncentrično samoisceljenje sadrži i koristi kombinovane tehnike sa ciljem efikasnog prevazilaženja takvih, očekivanih prepreka.\nKONCENTRIČNO SAMOISCELJENJE se preporučuje u tretmanu energetskih dizbalansa i deficita, psihosomatskih sindroma, endokrinih i imunoloških poremećaja, hroničnih stresnih i post-traumatskih poremećaja, burn-out sindroma (pregorelost od radnog stresa), kao i kod post-operativnih stanja. Isto tako se preporučuje top-menadžerima i izvršnim direktorima kao strategijski model energetske autoregulacije, kao i prevencije razvijanju stresnih i psihosomatskih poremećaja.


Začin C proglašen za najbolji brend u Srbiji 10. godinu za redom | Nestlé\nZačin C proglašen za najbolji brend u Srbiji 10. godinu za redom\nZačin C kompanije Nestlé Adriatic 10. put u nizu dobitnik je nagrade „Moj izbor“ kao omiljeni domaći proizvod u kategoriji „Supe, brašno i dodaci jelima“, po mišljenju potrošača u Srbiji.\nOd samog osnivanja priznanja „Moj Izbor“, Začin C bio je ponosni dobitnik nagrade u kategoriji „Simbol zadovoljstva potrošača” svih 10 puta. Upravo ova činjenica govori o kvalitetu Začina C i poverenju potrošača.\n„Sa tradicijom dugom više od 40 godina, Začin C dokazuje da ne stari, već stalno uvodi inovacije i prati potrebe potrošača. Njegova nova verzija, Začin C iz Bašte, deo je inoviranog asortimana C sa oznakom Jednostavno dobro, pod kojom se nalaze proizvodi koji sadrže jednostavne i potrošačima dobro poznate sastojke. Nagrade koje se dodeljuju na osnovu njihovih glasova su nam veoma značajne, jer ukusi i preferencije lokalnih potrošača imaju veliku ulogu u kreiranju naših proizvoda”, istakla je Milica Milanović, menadžer korporativnih poslova u kompaniji Nestlé Adriatic S.\nKao vodeća svetska kompanija za proizvodnju hrane i napitaka, Nestlé je svestan odgovornosti i važnosti kada je reč o pravilnoj ishrani i zato se trudi da pojedincima i porodicama omogući zdraviji i lepši život nudeći im hranu odličnog kvaliteta.\nKako bi odgovorila na poverenje potrošača, kompanija je postavila cilj i obavezala se da do kraja 2020. godine dodatno unapredi ceo kulinarski asortiman, intenzivno radeći na smanjenju soli, šećera i zasićenih masnih kiselina u proizvodima, kao i na povećavanju sastojaka koje potrošači vole i poznaju.\n„Začin C predstavlja sinonim za kvalitet u prehrambenoj industriji i pripada bogatom asortimanu kulinarskih C proizvoda kompanije Nestlé Adriatic S. U Srbiji se sa Začinom C napravi skoro milijardu obroka godišnje, što za nas predstavlja najvrednije priznanje i podstrek da nastavimo da posvećeno osiguravamo kvalitet ove jedinstvene mešavine začina i sušenog povrća ”, dodala je Milanović.\nDodelu priznanja „Moj izbor” za najomiljenije domaće proizvode i brendove organizuje udruženje „Moja Srbija”, sa ciljem podsticanja razvoja domaće proizvodnje i promocije kvaliteta domaćih proizvoda i brendova.\nCHF 102.44 (-0.32%)


Dinić je rekao da bi nadležni u Narodnom pozorištu u Beogradu trebalo da se izjasne da li je interes te kuće sveden samo na nacionalni i lokalni nivo, ili i na dostizanje internacionalnog kvaliteta, ugleda i značaja.\nOn je rekao da bi u Narodnom pozorištu najpre morala biti uspostavljena opšta disciplina u radu i u odnosu prema poslu, a zatim i da se uvede pažljivo planiranje za duži vremenski period, od kojeg neće biti odstupanja u poslednji čas.\n- To je ono što se tamo ne praktikuje i onda se stvaraju problemi, nemate dovoljan broj proba, radi se površno, i to bi sve moglo i moralo da se promeni da bi se postigao kvalitet - rekao je Dinić.\nDodao je da bi Narodno pozorište u Beogradu moralo više da radi i na marketingu i da se po tom pitanju ugleda na Beogradsku filharmoniju koja je pod upravom Ivana Tasovca postala međunarodno priznat orkestar, jedini u regionu kome predstoji američka turneja.\nPrema njegovim rečima, umetnici iz Srbije koji su stekli međunarodnu reputaciju retko gostuju u Beogradu i na drugim domaćim scenama, jer ih upravnici kuća ne zovu, a kada se to i desi, obično pozivi uslede suviše kasno.\n- Verovatno misle i da smo preskupi iako znaju da su naši honorari mnogo niži u Srbiji, nego u inostranstvu. Drugo objašnjenje je to što se kod nas, osim u Beogradskoj filharmoniji i možda na radiju, sve planira u poslednjem momentu, pogotovo u Operi - istakao je Dinić.\nOn je rekao da na zapadu sve operske kuće, pozorišta, koncertne dvorane, kao i umetnici i ansambli imaju unapred završene planove za predstojeće sezone i da on lično ima isplanirane obaveze i za 2014. i za 2015. godinu.\n- Mi ne možemo uvek da uskočimo ako nas neko zove u poslednjem momentu. Nije lako pronaći slobodan termin. Pored toga, svi mi koji radimo na zapadu i postižemo neki uspeh, imamo prilično visoke umetničke zahteve, tako da i to igra neku ulogu - rekao je Dinić koji je pre dva i po meseca prihvatio mesto šefa dirigenta u Palasio de Belas Artes (Palacio de Bellas Artes), posle 12 godina na\nmestu stalnog dirigenta u Operi u Bernu (Švajcarska).\nPoslednji put u Beogradu nastupao je sa Gudačima sv. Đorđa 28. decembra prošle godine.\n- Moram da priznam da sam uživao u koncertu, i u probama. Došao sam\nprilično umoran u Beograd. Znam ko su Gudači sv. Djordja, slušao sam o njima, ali moram da priznam da su mi ta deca ulila neverovatnu energiju i bilo je zadovoljstvo raditi sa njima - izjavio je Dinić.\nOn je dodao da je prihvatio poziv i da će u skladu sa svojim obavezama dva puta godišnje nastupati u Srbiji kao gost-dirigent na koncertima Gudača sv. Đorđa, jer smatra da taj kamerni orkestar svira na vrlo visokom nivou i to u internacionalnim okvirima.\nKako je rekao, u Srbiji, pored Beogradske filharmonije, Teatar i opera Madlenianum takođe može biti izdvojena kao visoko profesionalna kuća sa vrlo zadovoljavajućim evropskim nivoom rada. Dinić je dodao da novac ima važnu ulogu, ali da nedostatak para ne sme da bude izgovor za loše nastupe umetnika i za rad neke umetničke kuće na niskom nivou, jer je to nedopustivo.\nGovoreći o prvim utiscima u radu u Operi Meksiko Sitija, Dinić je rekao da su Meksikanci po temperamentu slični Srbima i u pozitivnim i u negativnim stvarima, a najveći nedostatak je manjak discipline.\n- S jedne strane prepoznajem srpske osobine, a sa druge, toliko godina živim i radim u Švajcarskoj, Nemačkoj i na Zapadu, i izuzetno mi je važno da se poštuje disciplina i van probe, na probi i na predstavi.To je nešto što bi i u Meksiku moglo da se popravi - naveo je dirigent.\nDinić će u martu gostovati na premijeri opere "Toska" u Zagrebu, a očekuju ga i nastupi sa matičnom kućom u Meksiko Sitiju, kao i u Esenu u Nemačkoj gde je već tri godine gost dirigent, dok će u martu 2015. ponovo gostovati u Operi u Bernu, gde je proveo 12 godina.


Srbi još biraju potpredsednika\nNa konstitutivnoj sednici kosovske skupštine 17. jula, osim prvog čoveka parlamenta, biraće se i pet potpredsednika, od kojih jedan mora biti Srbin.\nKoga će da predloži na ovo mesto “Srpska lista” još nije odlučila, a za izbor njihovog kandidata biće potrebna prosta većina, odnosno 61 glas, što podrazumeva značajnu podršku albanskih poslanika.\nBudući predstavnik “Srpske liste” u parlamentu Saša Milosavljević kaže da ne vidi razlog da Albanci ne prihvate kandidata koga ova lista bude istakla.\n"To mesto je srpskoj zajednici svakako zagarantovano, kao što i ostalim manjinama pripada jedan potpredsednik, ali se oni na ovoj funkciji rotiraju na svakih šest meseci. O tome ko će biti naš kandidat još nismo razgovarali".\nSrpski potpredsednik biće i član Predsedništva Skupštine, a ovo telo razmatra i priprema dnevni red sednica. U prethodnom sazivu taj posao je obavljao Petar Miletić (SLS).\nIzbor prvog parlamentarca, prema navodima prištinskih medija mogao bi da se zakomplikuje, jer obe albanske političke opcije koje pretenduju na ovo mesto, najavljuju da će se obratiti Ustavnom sudu u slučaju da se ne sprovede ustavna procedura. A, to bi odložilo i izbor Vlade do septembra, jer je rok za odgovor suda 60 dana.


Ponovo brojanje glasačkih listića u sedam opština | Radio Televizija BN\n- Centralna izborna komisija /CIК/ BiH naredila je danas ponovno brojanje glasačkih listića i utvrđivanje rezultata lokalnih izbora sa redovnih biračkih mjesta u Gradačcu, Sanskom Mostu, Novom Travniku, Ilijašu, Istočnom Drvaru, Vukosavlju i Gornjem Vakufu.\nBosna i Hercegovina 27.11.2020 | 16:24\nOve aktivnosti biće sprovedene sutra u 15.00 časova u Glavnom centru za brojanje u dvorani "Zetra" u Sarajevu.\nAkreditovani posmatrači za navedena biračka mjesta političkih subjekata koji se pojavljuju na glasačkom listiću za koji se vrši brojanje i utvrđivanje rezultata izbora mogu biti prisutni u toku brojanja, kao i akreditovani posmatrači za Glavni centar za brojanje, o čemu će biti obavješteni.\nIz CIК-a podsjećaju da će u nedjelju, 29. novembra biti održani ponovljeni izbori na redovnom biračkom mjestu 007B040 u izbornoj jedinici Novi Grad za načelnika i Skupštinu opštine Novi Grad.\nPonoviti izbore u Doboju!\nObren je rješio Doboj.Nije tu bilo nekih velikih propusta.Par stotina ubačenih listića na 106 biračkih mjesta nije moglo uticati na konačan rezultat.Kao ni zamjena biračkih spiskova nije grijeh po mišljenju Okružnog javnog tužioca u Doboju.To što posmatračima nije omogućeno posmatranje je u skladu sa epidemiološkim mjerama.Dakle,Doboj je čist kao suza.Paleksića za predsjednika CIK a obrena za predsjednika Republike\nMa kakav doboj tu izbori tacni milijon posto nemozete pobijediti kada bi pet puta ponavljalji i sve skupa sracunali primite poraz\nNevjerovatno. Koja je poruka: "Za 2 godine postavite policiju na sva glasacka mjesta, otjerajte sve posmatrace i opozicione clanove birackih odbora i slobodno kradite, bez ustrucavanja i kazne, svi da imaju 82% kao curka. Ma bravo, prava Cirkusokratija. Sto ove godine odmah niste sve odobrili i propisali da se ne muce pozicionari i da ne dobijaju postizborne tikove. Eeee ovco blago ti se ...\nA ĐE DOBOJ?????\nA sta je sa Dobojem? Jel to dozvoljavate?\nIzgleda! Toliko o izborima!\nA sta je sa KOZARSKOM DUBICOM glasacko mjesto AUTO SKOLA???\nProvjerite i Modran kod Bijeljine. Predsednik birackog odbora Vujo uzeo debele pare i pokrao glasove za druge stranke. Mup ce imat posla.


Marina Tadić - strana 3 - Vesti - Svet Plus\nDnevni horoskop za 1. novembar 2020. godine! Saznajte kako su vam zvezde naklonjene i pročitajte vaš dnevni horoskop za 1. novembar 2020. godine na portalu Svet Plus. ..\nDržavni službenik sezona 2: sedma i osma epizoda - Tajni zadatak! (VIDEO) Tajni zadatak u košnici! Državni službenik- sezona 2, sedma i osma epizoda. U subotu, 31. oktobra u 21 čas na ..\nOvo su znakovi da se pas ne oseća sigurno uz vas! Ako primetite da pas posmatra svaki vaš pokret, to bi moglo da znači da vam ne veruje, oseća se neugodno ili da se ..\nDržavni službenik sezona 2: sedma i ..\nSerija - The queen’s gambit! Šta je ..\nZadruga 4: Nikad nisam videla oca i ..\nKija Kockar se sa mnom, sa Karićem i ..\nDetalji: Toma Panić priznao kroz šta ..\nNakon optužbe za silovanje, oglasio ..\nmarina tadic najnovije vesti - strana 3\nMarina Tadić glumi u seriji Folk!\nU seriji "Folk", čija je pilot epizoda prikazana u februaru na "Prvoj", jedna od glumica biće i Marina Tadić.\nMarina Tadić u strahu za svoj život\n16. JUN 2012.\nMarina Tadić svakodnevno dobija preteće poruke i mejlove od izvesnog Vladimira P. iz Beograda, koji je opsednut njom.\nMarina Tadić: Kežman i ja smo samo prijatelji\nPevačica Marina Tadić, koja je ovih dana u centru pažnje zbog navodne veze sa fudbalerom Matejom Kežmanom, kaže da pesme sa njenog novog albuma najbolje opisuju konfuzno stanje u njenom emotivnom životu, ali da uzrok tome nije proslavljeni fudbaler. Ona u intervjuu za Press nedelje tvrdi da su njih dvoje samo prijatelji.\nNova pesma Marine Tadić - Bol za bol (Video)\nPevačica Marina Tadić postavila je danas na YouTube pesmu "Bol za bol" koja će se naći na njenom novom albumu.\nEmilija Kežman: Prolazim kroz pakao\nNije me varao. Bila sam sigurna da je on čovek kojeg ću voleti ceo život. Nismo se rastali zbog prevare, već zato što su nam se promenili navike, mišljenja i ambicije.\nRazvodi se Mateja Kežman?!\n12. APR 2012.\nBivši reprezentativac Srbije u fudbalu Mateja Kežman razvodi se od supruge Emilije, saznaje Telegraf iz dobro obaveštenih izvora. Kežman iz dugogodišnjeg braka ima troje dece - ćerku Aleksandru i sinove Lazara i Jakova.\nMarina Tadić oterala novinare u tri lepe\n11. APR 2012.\nPovodom tekstova koji su danas objavljeni u medijima kako su Mateja Kežman i Marina Tadić uhvaćeni zajedno u Crnoj Gori, oglasila se i sama pevačica koja je demantovala celu priču, a novinarima je poručila da se nose u tri lepe.\nMarina Tadić i Mateja Kežman ipak u vezi?!\nMateja Kežman i Marina Tadić vratili su se u Beograd avionom u nedelju veče. Njih dvoje tvrde da su samo dobri prijatelji, ali su ipak podgrejali sumnje da su u tajnoj ljubavnoj vezi!\nMateja Kežman: Marina je moja dobra prijateljica\nPoznati fudbaler Mateja Kežman demantovao je natpise po novinama kako je u vezi sa pevačicom Marinom Tadić i dodao da su njih dvoje dobri prijatelji, ali da se ne viđaju često.\nMarina Tadić u vezi sa Matejom Kežmanom?!\nIako je dugo pokušavala da sakrije od javnosti ko je njen novi dečko, ekipa emisije "Ekskluziv" uhvatila je pevačicu Marinu Tadić kako uživa u bliskom druženju sa fudbalerom Matejom Kežmanom.\nDnevni horoskop za 1. novembar ..\nDržavni službenik sezona 2: ..\nTajni zadatak u košnici! Državni službenik- sezona 2, sedma i..\nOvo su znakovi da se pas ne oseća ..\nAko primetite da pas posmatra svaki vaš pokret, to bi moglo da..\nDražen Žerić Žera, frontmen grupe "Crvena jabuka", prepun..\nImunitet za celu porodicu! Vitaminska bomba! (RECEPT)\nEdis Fetić: Bitno mi je da Zilha zna, da snimak nije potekao od ..\nZadruga 4 - Izbacivanje! Kulićkama se nije ispunila želja! ..\nTri godine nakon smrti Done Ares, tuga majke ne prestaje!\nAna Korać i njena objava o nagradnoj igri ne prestaje da se ..\nPočetak snimanja igrane serije i filma - Zlatni dečko!\nSir bez mleka! Zdrava hrana za zdrav život! (VIDEO RECEPT)


„Iranski zaliv za otmicu“ američkih brodova - Sputnjik Srbija\n07:32 01 Oktobar 2020\n09:50 24.08.2019 Preuzmite kraći link\nPomorska uprava SAD izdala je zvanično upozorenje u kojem se navodi da je Iran na ostrvu postavio ometače za signal, čime pokušava da naruši rad sistema za navigaciju civilnih aviona i brodova. Kako su naveli, Iran se nada da će tako dezorijentisati strane brodove i avione, nakon čega će oni ući u iranske vode ili vazdušni prostor, što snagama Irana daje izgovor da ih zaplene.\nUprava je takođe saopštila da su zabeležili nekoliko poruka o „nepoznatim osobama, koje lažno tvrde da su američki ratni brodovi ili brodovi koalicije“. Poznata su najmanje dva slučaja kada su za ometanje sistema za navigaciju koristili specijalnu opremu, jer su brodovi, koje je Iran zadržao u poslednjih nekoliko godina, prijavili smetnje u radu dži-pi-es sistema.\nU američkom upozorenju navodi se niz incidenata, počevši od maja ove godine, u kojima je učestvovao Iran. Među njima je i iransko zadržavanje britanskog tankera „Stena impero“, kao i zadržavanje, a potom oslobađanje liberijskog tankera „Mesdar“.\nElektronsko ratovanje sa ostrva\nOsnivač Centra za strateška istraživanja, bivši zamenik ministra odbrane Irana Ali Reza Akbari potvrdio je za Sputnjik da Revolucionarna garda Irana zaista koristi određena ostrva u Persijskom zalivu, uključujući i Abu Musu, kao strateške vojne objekte za razmeštanje sistema elektronskog ratovanja i ratnih brodova.\n„Iran poseduje oko 1.500 ostrva u Persijskom zalivu, od kojih neka nemaju nazive. Najvažnija od njih su Velika i Mala grobnica, Larak, Abu Musa i Sira. Iran je na mnogim ostrvima rasporedio vojno-taktičke sisteme i nije isključeno da se jedan od njih nalazi na ostrvu Abu Musa, koje za Iran ima izuzetnu stratešku važnost u Persijskom zalivu“, istakao je iranski stručnjak.\nPrema njegovim rečima, jedan od temelja vojnog potencijala bilo koje moderne države je proizvodnja sistema za elektronsko ratovanje.\n„Trenutno nemam tačne informacije da li je Iran kupovao taj sistem od Rusije ili drugih zemalja, ali je sposoban da samostalno proizvodi takve sisteme. U svakom slučaju, bilo koja država ima pravo da poseduje takav sistem za elektronsko ometanje. Stoga, ukoliko Iran teži da održi vojno-političku ravnotežu u regionu Bliskog istoka i da koristi taj sistem u te svrhe, to ne znači da Iran pokazuje agresiju“, dodao je Ali Reza Akbari.\nIpak, stručnjak smatra da su američke izjave o „iranskom zalivu za namamljivanje brodova“ još jedan pokušaj SAD da opravdaju svoje nezakonito vojno prisustvo brodova u blizini iranskih voda.\n„Morski prostor, koji se nalazi južno od Persijskog zaliva, odnosno Omanski zaliv i Ormuski moreuz, pripadaju Iranu. Glavna odgovornost Ratne mornarice Irana je da garantuje sigurnost i stabilnost u tom regionu, kroz koji prolaze važni saobraćajni pravci za uvoz i izvoz, kao i bezbednost teritorije oko Irana. Bilo koje akcije, koje ugrožavaju stabilnost u regionu, predstavljaju pretnju po iranske nacionalne interese“, konstatovao je stručnjak.\nOn je konstatovao da SAD opravdavaju svoje nezakonito prisustvo u regionu pod izgovorom nesigurnosti u njemu, a Vašingon donosi nerazumne odluke i radi kako ne treba, šireći lažne informacije. Kako je istakao, primer za to je američko saopštenje o ponovnom delovanju DAEŠ-a u Iraku.\n„Sličan primer američke laži je i saopštenje američke vlade u kojem se navodi da je Iran postavio ometače signala u Persijskom zalivu, sa ciljem da namerno naruše rad sistema za navigaciju u civilnim avionima i brodovima. Amerikanci teže da ugroze stabilnost i bezbednost u regionu“, naglasio je iranski stručnjak, uz konstataciju da Iranu nije potreban poseban sistem za ometanje signala, kako bi zadržao brod u svojim teritorijalnim vodama.\n„Ako dođe do povrede teritorijalnih voda Irana, kao što je to bio slučaj sa britanskim naftnim tankerom ’Stena impero‘, iranske oružane snage će otvoreno zadržati brod. Stoga smatram da izjava američke vlade o stvaranju ometača signala nije ništa drugo nego propaganda, koja je usmerena protiv Irana s ciljem da se poveća napetost u regionu“, zaključio je Ali Reza Akbari.\nIranski generatori smetnji\nIran poseduje sisteme „dži-pi-es ometača signala“ tipa GPSJ-12, GPSJ-25 i GPSJ-50. Oni mogu da stvaraju smetnje na vojnim i civilnim dži-pi-es prijemnicima, koje deluju u frekvencijskim opsezima L1 i L2 istovremeno ili odvojeno. Oni mogu da stvaraju smetnje na vojnim i civilnim dži-pi-es prijemnicima, koje deluju u frekvencijskim opsezima L1 i L2 istovremeno ili odvojeno na udaljenosti većoj od 60 kilometara za uređaj snage 12 vati. Na udaljenosti većoj od 150 kilometara deluje uređaj snage 25 vati, a za opseg veći od 200 kilometara namenjen je uređaj snage 50 vati.\nTakvi sistemi rade na frekvencijama od dva do 20 gigaherca, a mogu da stvaraju smetnje za bespilotne letelice i druge morske, kopnene i vazdušne sisteme za komunikaciju, koji poseduju dži-pi-es i GLONASS prijemnike.\nUređaji mogu da rade na temperaturama od minus 5 do 50 stepeni Celzijusa, a mogu se čuvati na temperaturi od minus 30 do 70 stepeni. Vreme autonomnog rada iznosi više od 1.000 sati.\nPored toga, Iran poseduje još dva „dži-pi-es ometača signala“ — GPSJ-10 i GPSJ-40 sa kraćim dometom od 20 do 50 kilometara, ali sa radijusom od 360 stepeni. Izlazna snaga ta dva modela je 10 i 40 vati, a zahtevaju napajanje od 220 volti.\nIranci su takođe razradili dva modela ometača signala — LBJ-50 i LBJ-200 sa izlaznom snagom od 50 i 200 vati. Oni deluju u L1 opsegu, na frekvenciji od jednog do dva gigaherca. Sistemi su sposobni da naruše rad mobilne komunikacije sa tri satelita — Inmarsat, Tiraja i Iridijum, a takođe mogu da ometaju prijemnike, koji imaju globalnu navigacionu mrežu „Global navigejšen dži-pi-es“ ili GLONASS.\nRuski sistemi za elektronsko ratovanje\nKada je reč o moćnijim sistemima za generisanje smetnji, Iran još nije samostalno razvio takve sisteme, ali bi u okviru vojno-tehničke saradnje Rusija mogla da dostavi Iranu takvu vojnu opremu.\nRusija je danas jedan od svetskih lidera u oblasti proizvodnje sredstava za elektronsko ratovanje. Ruski sistemi sposobni su da bukvalno „zaslepe“ navigacione sisteme, kako bespilotnih letelica tako i sredstva za upravljanje visokopreciznim oružjem lovaca-bombardera.\nIstovremeno, Iran je do danas dva puta uspeo da skrene sa maršrute super moderne bespilotne letelice Oružanih snaga SAD. Prvi takav slučaj se dogodio 4. decembra 2011. godine, kada su Iranci prizemljili američku letelicu „RK-170 sentinel“ u jednu od svojih vazdušnih baza. Krajem juna 2019. godine snage protivvazdušne odbrane Revolucionarne garde Irana oborile su najveću na svetu serijsku bespilotnu letelicu „RK-4 global houk“, koja je pripadala Oružanim snagama SAD.\nNije saopšteno kako su Iranci uspeli da preuzmu kontrolu nad tim bespilotnim letelicama, ali stručnjaci smatraju da je to delo savremenog sistema za elektronsko ratovanje.\nRanije je saopšteno da je Iran početkom ove godine potpisao sa Rusijom ugovor o kupovini vojnih elektronskih sistema. Možda je reč o automatizovanom sistemu za ometanje „R-330 žitelj“, koji ima domet radio-ometanja opreme na zemlji od 20 do 25 kilometara i domet radio-ometanja opreme u letelicama najmanje 50 kilometara.\nAko se uzmu u obzir podaci sa portala „Flajt radar 24“ (praćenje letelica u realnom vremenu) i „Marinet trafik“ (najpopularnija usluga za praćenje letelica u realnom vremenu na svetu) u neposrednoj blizini iranskog ostrva Abu Musa u Persijskom zalivu stalno prolaze tankeri sa tečnim teretom i brodovi, a na nebu iznad tog prostora često lete avioni i druge letelice.\nUzimajući u obzir tehničke karakteristike iranskih sredstava za generisanje smetnji za dži-pi-es, može se sa sigurnošću reći da, ukoliko se ometači signala nalaze na ostrvu Abu Musa, Iran sa lakoćom može da se umeša u navigacioni sistem morskih i vazdušnih meta.\nradio-elektronsko oružje, brodovi, Iran


BiH u iščekivanju presude Radovanu Karadžiću | Politika | DW | 19.03.2019\nPredsjednica Udruženja „Majke enklava Srebrenica i Žepa“ Munira Subašić očekuje da će ratnom zločincu Radovanu Karadžiću biti izrečena kazna doživotne robije. „On je kao glavni organizator najodgovorniji za sve ratne zločine u BiH. On je dao zeleno svjetlo i Ratku Mladiću i svim drugim generalima da nas pobiju. I njegova poruka u Skupštini BiH da će muslimanski narod nestati – sve govori. Nije on samo nanio patnju i bol Bošnjacima i bošnjačkim majkama, nego i Srbima i srpskim majkama. Zato očekujemo najstrožu kaznu“, kaže Munira Subašić.\nPredsjednica bh. ogranka Društva za ugrožene narode Fadila Memišević nada se da će pravda biti zadovoljena. „Za žrtve je jako važno da on bude osuđen najstrožom kaznom. To je važan psihološki momenat. I ako bude osuđen na 40 godina Karadžić neće izaći iz zatvora dok je živ, ali kada se presudom odredi doživotna robija onda to ima posebnu težinu jer potvrđuje karakter i obim zločina. Naravno da su moja, ali i očekivanja drugih žrtava velika, kao i strahovi. Posebno nas je zabrinulo povlačenje njemačkog sudije Christopha Fluggea koji je u obrazloženju ostavke izjavio da se iz Međunarodnog mehanizma povlači zato što se neke čudne stvari dešavaju u Tribunalu i da se on boji da bi Radovan Karadžić mogao biti i oslobođen. To veoma zabrinjava preživjele žrtve genocida i drugih ratnih zločina u BiH. S druge strane, želim da vjerujem da će Radovan Karadžić dobiti doživotnu robiju i da će presudom biti potvrđeno da je odgovoran i za genocid u drugim općinama, ne samo u Srebrenici“, kaže Fadila Memišević.\nPredstavnici udruženja žrtava zahtijevaju najstrožu kaznu i zabrinjavaju ih špekulacije da bi Karadžić mogao biti oslobođen\nI predsjednica udruženja „Žene Srebrenice“ Hajra Ćatić strahuje da bi promjene u sudskom vijeću mogle uticati na presudu. „Vjerujete li da sam uplašena? Bojim se jer su tražili da se promjene sudije i da su ustoličili one koji njima odgovaraju. Bojim se i za Srebrenicu šta će biti u presudi i da će reći da nije bio genocid. Ukoliko se to dogodi, valjda ćemo imati pravo na prigovor i žalbu“, kaže Hajra Ćatić.\nPredsjednik Udruženje žrtava i svjedoka genocida Murat Tahirović očekuje da će predsuda Radovanu Karadžiću biti proširena na genocid u ostalim općinama, u najmanju ruku za genocid u Prijedoru. Međutim, izrazio je bojazan da bi promjene unutar sudskog vijeća mogle uticati na konačnu presudu. „U svakom slučaju, ne bi se smjelo desiti da dođe do smanjenja kazne, odnosno do umanjenja obima zločina koji su prvostepenom presudom presuđeni“, rekao je Tahirović.\nPredsjednik Saveza udruženja logoraša regije Banjaluka Mirsad Duratović ne očekuje presudu za genocid u Prijedoru i ostalim općinama koje se spominju u optužnici te ističe da će Haški tribunal „udariti još jedan šamar“ žrtvama Prijedora. Ne vjeruje da će konačna presuda Radovanu Karadžiću biti donesena na osnovu relevantnih dokaza Tužiteljstva, posebno na osnovu dokaza koji proizilaze iz masovne grobnice Tomašica.\nUkoliko presuda ne bude proširena na genocid u ostalim općinama, u najmanju ruku za genocid u Prijedoru, biće to, kako ističu prijedorski logoraši, "još jedan šamar žrtvama"\nUticaj „međunarodne zajednice“\n„Mislim da će presuda biti donesena pod uticajem nekih dijelova međunarodne zajednice koji žele da zaštite, prvenstveno Srbiju, ali i Radovana Karadžića i Ratka Mladića od odgovornosti za genocid u ostalim općinama, osim Srebrenice“, kazao je Duratović. On smatra da bi presuda za genocid i u drugim bh. općinama pokrenula mehanizme unutar međunarodne zajednice koji bi mogli demontirati Republiku Srpsku (RS). „Kako može međunarodno-pravno, ali i moralno, opstati nešto za šta je pravosnažnim presudama utvrđeno da je nastalo na genocidu“, kaže Duratović.\nMirsad Duratović je u izjavi za Federalnu novinsku agenciju (Fena) upozorio na opasnost od uticaja koji ratni zločinci mogu imati na teroriste. „Nakon terorističkog napada na Novom Zelandu, vidimo da je Karadžić postao idol mnogim teroristima u svijetu. Mnoge terorističke grupe, ali i pojedinici stavili su Karadžića i njegovu politiku kao vodilju za svoje aktivnosti i mržnju prema muslimanima širom svijeta".\nUoči konačne presude Karadžiću, vlasti RS-a poručuju da „Haški sud nije pravičan“. Predsjednica RS-a Željka Cvijanović je navela da „poučena ranijim iskustvima“, nije optimista kada su u pitanju odluke koje se donose na nivou Suda u Hagu. „Do sada nijedna presuda nije služila pomirenju i pravdi“, rekla je Cvijanović. Slično mišljenje iznio je i predsjedavajući Predsjedništva BiH Milorad Dodik.\nCvijanovićka i Dodik dijele mišljenje da presude Haškog suda ne doprinose pomirenju\nVećina zvaničnika u Federaciji BiH nada se da će pravosnažnom presudom biti potvrđena Karadžićeva odgovornost za genocid i u drugim bh. općinama, osim Srebrenice. Neke političke stranke iz ovog entiteta pozivaju vlasti RS-a da oduzme odlikovanje Radovanu Karadžiću koje mu je 2016. godine dodijeljeno u Narodnoj skupštini RS-a. „Očito je da je Karadžić inspiracija ekstremistima i poremećenim umovima koji su počinili stravičan zločin na Novom Zelandu. Smatramo da vlasti RS-a imaju priliku da oduzimanjem odlikovanja Karadžiću, pokažu da ne propagiraju ideologiju mržnje, kojom se danas inspirišu osobe poput terorista sa Novog Zelanda“, saopćila je Demokratska fronta.\nŽalbeno vijeće Međunarodnog rezidualnog mehanizma za krivične sudove će u srijedu (20.3.) u Hagu izreći pravosnažnu presudu Radovanu Karadžiću. Optužnica ga tereti po dvije tačke za genocid, po pet tačaka za zločine protiv čovječnosti i po četiri tačke za kršenja zakona i običaja ratovanja koje su počinile „srpske snage" (Vojska i policija RS-a) u BiH od 1992. do 1995. godine. Prvostepenom presudom Pretresnog vijeća iz 2016. godine Radovan Karadžić je proglašen krivim po 10 tačaka optužnice, uključujući i genocid na području Srebrenice, i osuđen na jedinstvenu kaznu zatvora u trajanju od 40 godina. Oslobođen je odgovornosti tački optužnice koja ga tereti za genocid u Bratuncu, Ključu, Foči, Prijedoru, Sanskom Mostu,Vlasenici i Zvorniku.\nKaradžićev put od pjesnika i psihologa do tvorca i vrhovnog gospodara RS-a obilježen je najtežim ratnim zločinima. Kritičari tvrde da takva nedjela nije mogao počiniti bez brojnih saučesnika. (18.03.2019)\nIzuzeće i samoizuzeće sudije Teodora Merona\nSudija Teodor Meron se sam povukao sa mjesta predsjedavajućeg Žalbenog vijeća u predmetu Radovan Karadžić, pošto je prethodno suspendovan iz pretpretresnog žalbenog postupka na suđenju Ratku Mladiću (28.09.2018)\nAnalitičari ocjenjuju da presuda Radovanu Karadžiću ne može uticati na ustavno-pravni status Republike Srpske i da su pokušaji politiziranja presude „s obje strane Drine“ u funkciji predstojećih izbornih procesa. (25.03.2016)\n"Logika krvoprolića na Balkanu"\nJoš nema masovnog priljeva izbjeglica preko albanskih brda, a ni Albanija za takvo što nije pripremljena, piše njemački tisak. Listovi se, pored toga, još osvrću na posljedice presude Radovanu Karadžiću. (26.03.2016)\nHaški sud je Radovana Karadžića proglasio krivim za genocid u Srebrenici i druge ratne zločine u BiH za vrijeme rata i dodijelio mu zatvorsku kaznu od 40 godina. (23.07.2008)\nTagovi BiH, Radovan Karadžić, suđenje, presuda, Hag, žrtve, reakcije\nKako se brane Stanišić i Simatović? 15.08.2019\nSpomen-ploča ostaje u Omarskoj pod video nadzorom 06.08.2019


Pismo koje je Stjepan Mesić poslao Bajdenu krije novu formulu za Bosnu /video/ - Sputnjik Srbija\n19:36 25 Februar 2021\nUživo: Vesti: Amerika vodi hibridni rat protiv Rusije /video/\n20:44 24.01.2021 Preuzmite kraći link\nNasrtaji na dejtonski okvir počeli su neposredno nakon implementacije mirovnog sporazuma. Tema „dedejtonizacije“ BiH ostala je na stolu punih četvrt veka. Ukidanje entiteta, zamena Predsedništva jednostavnijom centralizovanom vlašću, apsolutna i potpuna primena principa „jedan čovek — jedan glas“ i sve što iz takvih odluka proizilazi…\nMesićevo pismo Bajdenu — cilj građanska Bosna\nPretpostavlja se da ovo, u određenoj meri, može zainteresovati novu administraciju u Vašingtonu. Na tim „talasnim dužinama“ bili su i pre Trampove pobede. Poslednji „veliki pritisak“ organizovan je u poznu jesen 2009. otpočinjanjem Butmirskog procesa i trajao je sve do zajedničke posete Hilari Klinton i (već zaboravljene) Ketrin Ešton tri godine kasnije.\nUz niz pratećih vojnih vežbi, političkih inicijativa, samita, nezaobilaznog ponavljanja parola o „evropskoj budućnosti“. Klintonova bejaše jasna — ona će se lično založiti za članstvo BiH u NATO, ali da se ispune uslovi iz famoznog Akcionog plana.\nNi skoro deceniju nakon toga BiH nije u NATO, niti će, po svemu sudeći, u tu organizaciju brzo. Reaktuelizacija starih težnji danas se odigrava u ovom kontekstu.\nDedejtonizacija BiH neophodna je zarad članstva u NATO! U tu svrhu, nekome kao političko obrazloženje, nekome kao ideološka potka, a nekome kao propagandno sredstvo, nudi se „sedativ“ o „građanskoj Bosni“.\nOna „nacionalna Bosna“, kako je u Dejtonu ustrojena, nije moderna, nije funkcionalna. Zarobljeni u iracionalnom, atavističkom, primordijalnom, nikada ne mogu postati deo civilizovanog sveta! Neophodno je, valjda, da svi budu Bosanci, kao u doba Benjamina Kalaja, bošnjačkog, srpskog, hrvatskog ili nekog četvrtog porekla!\nGrađansko ili nacionalno\nPored toga što nametanje ovog koncepta ima nedvosmislenu geopolitičku konotaciju, upitna je i njegova sadržina. Posmatrano iz šire istorijske perspektive, nacionalno i građansko teško je razdvojiti. Ono što se danas uobičajeno predstavlja „građanskim“, uobličeno je unutar identitetskih obrazaca koji su bili „nacionalni“.\nMesić pisao Bajdenu: I on ima rešenje za Bosnu i Hercegovinu\nTokom ere bipolarnosti nasuprot tome forsirano je „nenacionalno“, kosmopolitsko i mondijalno uvijeno u frazu „proleteri svih zemalja ujedinite se!“ Otuda i „igranje na kartu“ različitih nacionalizama u komunističkom bloku, za šta su potrošena značajna sredstva u „hladnoratovskom razdoblju“. Nacionalizam postaje sredstvo za rušenje Istočnog bloka, a zatim i za dezintegraciju Sovjetskog Saveza. I uvek i svuda to je objašnjavano „korakom ka građanskom“.\nDanas su „građanski nacionalizmi“ u tri baltičke republike važni instrumenti zarad održavanja rusofobije, čak su i poželjni kako bi se zaustavio „ruski maligni uticaj“. Zbog toga i uskraćivanje elementarnih prava ruskom (ili kako ih označavaju — ruskojezičnom) stanovništvu. Bez obzira na ljudska prava, slobode i ostalo što predstavlja temelje „građanskog“. Nastavljeno je tako i u Ukrajini.\nTakođe, nova etapa kontinentalnih integracija otpočela je rešavanjem jednog nacionalnog pitanja: ujedinjenjem dve Nemačke. Opet, uloženo je mnogo kako bi se ovaj korak predstavio „demokratskim pravom“ nemačkog naroda, što jeste i donekle tačno. Ali, sa druge strane, to je i ostvarivanje težnje nemačkog naroda i nemačke elite za brisanjem nametnute granice i ponovnim „okupljanjem“ u jednoj državi. Raspad Čehoslovačke na dve nacionalne države, uprkos raspoloženja javnosti koje je „vuklo“ na drugu stranu, pa i dezintegracija Sovjetskog Saveza, unutar kojeg je manje ili više jasna većina za osamostaljivanjem bila izražena samo u četiri federalne jedinice, dokazi su da je nacionalno imalo prednost i nad demokratskim.\nOd Vardara pa do Triglava...\nNaposletku, nacionalni princip primenjen je i na jugoslovenskom slučaju. U uvodnim odredbama Ustava Hrvatske stoji: „Izražavajući tisućljetnu samobitnost i državnu opstojnost hrvatskog naroda“, a zatim i pomenuto održavanje „državotvorne misli o povijesnom pravu hrvatskoga naroda na punu državnu suverenost“.\nU Ustavu Slovenije da je to „država svih svojih građana, zasnovana na trajnom i neotuđivom pravu slovenačke nacije na samoopredeljenje.“\nPokušaj sprovođenja nacionalnog principa uočava se i u Crnoj Gori nakon 2006. godine, zasnovan na negaciji bilo kakvih veza sa srpskim nasleđem, uključujući i suludo organizovanje „državne crkve“ od strane deklarisanih ateista.\nTreba li podsećati na primer lažne države Kosovo? Volja etničkih Albanaca, većinskog stanovništva u jednoj pokrajini, bez organizovanja referenduma, uzeta je kao ključni faktor za opredeljivanje zapadnog dela međunarodne zajednice prilikom odlučivanja o (ne)priznavanju jednostrano proglašene „nezavisnosti“.\nSada, ostaje otvoreno — zašto bi u BiH primenjivali jedan koncept, a u svim ostalim slučajevima iz regiona, pa i šire u postkomunističkim istočnoevropskim primerima – drugi!? Posebno ako se ima u vidu da su kreiranje tih i takvih principa u drugim primerima projektovali upravo pojedinci iz Bajdenovog okruženja ili iz istog „ideološkog kružoka“.\nMože li nastati građanska Bosna?\nPostojeće uređenje BiH odraz je međunacionalnih sukobljavanja, izraženog nepoverenja, straha od majorizacije, što su, između ostalog, bili uzroci građanskog rata. Da je od osamdesetih godina „zaigrano na kartu“ građanskog, možda bi izbegli rat, možda bi opstala Jugoslavija.\nBajden vraća agendu devedesetih: Preče im ukidanje Srpske, nego nezavisno Kosovo\nNaravno, nije to bila opcija za „hladnoratovske pobednike“, pošto bi u takvim okolnostima možda opstala i (skraćena ili u celini) sovjetska superdržava. Nacionalno je dobilo prednost, time je dugoročno determinisan istorijski tok. Drugde, pa i na postjugoslovenskom prostoru.\nNova vašingtonska administracija može biti zainteresovana za projekat „građanske Bosne“, može ih na to podsećati i bivši predsednik Hrvatske, ali je verovatnoća realizacije mala. I pored geopolitičkih ciljeva SAD i vodećih evropskih država. BiH može opstati kao multinacionalna država! Sa „građanskim“ koje je multinacionalno, a ne nadnacionalno.\nA to ipak ima nešto drugačiji sadržaj.\nKovačević: Ujedinjuju se snage koje smatraju da RS ne treba da postoji\npismo, Džo Bajden, BiH, Stjepan Mesić\n19:30 Časlav Koprivica: Zašto neki i danas udaraju Daru?\n19:17 Evropska unija produžila sankcije Belorusiji\n19:09 Iz minuta u minut: Kriza u Jermeniji – protivnici premijera podigli šatore\n19:05 Večeras se skida oznaka tajnosti: Istraga CIA o ubistvu koje je potreslo svet\n19:05 Krivična prijava protiv predsednika opštine Tuzi zbog pozivanja na otpor


Nikola Kalinić opet u Zvezdi\nU 34 utakmice Evrolige prošle sezone u dresu Valensije Kalinić je u prosjeku igrao 26,6 minuta sa ulčinom od 10,4 poena, 3,4 skoka i 3,2 asistencije\nKalinić potpisao na dvije godine, Foto: Kkcrvenazvezda.rs\nReprezentativac Srbije, osvajač Evrolige sa ekipom Fenerbahčea, i triple krune sa Crvenom zvezdom, Nikola Kalinić vraća se na Mali Kalemegdan!\nPopularni “Kalina” je juče potpisao dvogodišnji ugovor sa Crvenom zvezdom i predstavljaće ogromno pojačanje za ekipu koju u narednoj sezoni očekuju utakmice na četiri fronta.\nKlub ovom prilikom izražava ogromno zadovoljstvo činjenicom da je Nikola odbio nekoliko značajno unosnijih ponuda pojedinih klubova iz Evrolige i regiona, i odlučio da se vrati u klub sa kojim je svojevremeno osvojio prvu triplu krunu i dao izuzetno veliki doprinos uspjesima kluba za koji neskriveno navija.\nNakon sezone sa tri trofeja u Zvezdi, Kalinić odlazi u Fenerbahče gdje osvaja Evroligu i trofeje u turskom šampionatu i kupu, a prethodne sezone bio je jedan od najboljih pojedinaca Valensije. Paralelno sa klupskim ostvarenjima bio je dio reprezentacije Srbije i osvajao je medalje na Svjetskom prvenstvu i Olimpijskim igrama 2014 i 2016.godine.\nNikola Kalinić se vraća kući, a osim što poznaje klub čiji je već bio važan dio, donosi na teren sve moguće kvalitete: koševe, skokove, asistencije, požrtvovanje, borbenost, čvrstu igru u odbrani i sada već veliko 8-godišnje iskustvo igranja Evrolige sa tri kluba.\n"Kalina, dobro došao kući na Mali Kalemegdan – u svoju crveno-belu familiju i tvoju Crvenu zvezdu!", stoji na zvaničnom sajtu Zvezde.\nKK Crvena zvezdaNikola KalinićEvroliga\n18.09. 12:54 h\t86\t31933\n18.09. 18:29 h\t17420\n18.09. 19:31 h\t15233\n18.09. 17:55 h\t14591\n18.09. 10:30 h\t245\t13957\n18.09. 12:54 h\t37\t86\n18.09. 10:30 h\t20\t245


,,Mačo muževnost je duboko ukorijenjena u latinoameričkom društvu. No, čak su mi i žene koje su političke liderke u navodno rodno ravnopravnijim zemljama poput Holandije i Švedske rekle da se suočavaju sa više kritika u medijima i većim standardom od svojih muških kolega”, objasnila je Virdžinija u tekstu za ,,The Conversation” i dodala: ,,Kako i ne bi? Širom svijeta, filmska i TV industrija – Vajnstinov domen – nastavlja da zastupa zastarjele rodne uloge”.\nVirdžinija naglašava da su za taj problem djelimično krive televizijske reklame u kojima žene često imaju podređene uloge domaćica. Kao jedan od primjera za to ona navodi reklamu za argentinski proizvod za čišćenje ,,Cif” iz 2015. godine, koja se pušta i danas, a koja govori o tome kako je, zahvaljujući koncentrisanim kapsulama za čišćenje ,,Uspavana ljepotica zasijala”.\nU ovoj reklami princeza želi da dočeka princa, ali, zaboga, podovi u njenom dvorcu su strašno prljavi. Zahvaljujući tečnosti za čišćenje ,,Cif” ona ima vremena i da očisti dvorac i da se sredi za svog princa – kojeg, kao što već pretpostavljate, fizički ništa ne sprečava da joj pomogne u pospremanju. No, zašto bi on to radio kada je, kako sarkastično ističe Virdžinija, posao žene da održava kuću urednom i da ona sama bude lijepa?\n,,Paradoks je u tome što neke reklame prikazuju muškarce kao superheroje u kućanstvu. Često će likovi poput Mister Muskola (Mr. Muscle) upoznati žene sa najboljim proizvodom i pokazati im kako da ga koriste, ali sami neće njime čistiti”, objasnila je Virdžinija i dodala: ,,U skorije vrijeme je došlo do promjene koja je možda čudan primjer političke korektnosti, a u kojoj su žene i dalje gospodarice kuće, ali je prikazano da im njihovi partneri ‘pomažu’ u kućanskim poslovima. U zamjenu za to muškarci su dobili status seksualnog objekta”.\nProšle godine UN žene su zajedno sa kompanijom ,,Unilever” i drugim industrijskim liderima poput Facebooka, Googla, Marsa i Microsofta lansirale globalnu kampanju ,,Unstereotype Alliance”. Njen cilj je da stane u kraj stereotipnim i seksističkim prikazivanjima polova u reklamiranju.\nU okviru kampanje #Unstereotype kompanije ,,Unilever” je uradila i istraživanje o polovima u oglašavanju, koje je pokazalo da se u samo 3% reklama žene prikazuju kao liderke, a njihova inteligencija je vidljiva u još manjem obimu – samo 2%. Pored toga, žene su u samo 1% reklama prikazane kao zanimljive osobe.\n,,Iako je oglašavanje samo jedan od mnogih faktora koji doprinose neravnopravnim rodnim rezultatima, jači standardi o reklamiranju mogu odigrati važnu ulogu u borbi protiv nejednakosti i poboljšati rezultate za pojedince, kao i za ekonomiju i društvo”, navodi se u saopštenju za štampu Uprave za standarde oglašavanja.\n,,Sami izračunajte – žene u Argentini u prosjeku provode dva dana sedmično i oko 100 dana godišnje – što je skoro trećina godine – na neplaćen rad u kućanstvu”, naglašava Virdžinija.\nOve nejednakosti, u kombinaciji sa reklamiranjem koje ih pojačava, stvaraju ono što se naziva problemom ,,ljepljivih podova”. Prema Virdžinijinom mišljenju, žene, bez obzira na to da li su bankarke ili holivudske zvijezde, ne samo da ne mogu napredovati već su ,,zaglavljene” u ulozi domaćice zbog beskonačnih kućanskih poslova.\nKulturološke sile koje proizvode sadržaj u kojima su privatni prostori predstavljeni kao ,,prirodno” prožeti ženskim kvalitetima utiču na to da žene ostaju ,,zaljepljene” za tradicionalne uloge. To otežava njihov profesionalni razvoj i zadržava ih na dnu ekonomske piramide, zato što žene moraju balansirati između svojih poslova u kućnoj sferi i izvan nje. Moraju biti odlične u oba polja i istovremeno se takmičiti sa muškim kolegama koji se vjerovatno ne suočavaju sa takvim izazovima.\n,,Problem ‘ljepljivih podova’ žene stavlja u poziciju da ih eksploatišu muškarci poput Vajnstina. Sve dok društvo, i s njim i mediji koje kreiramo, ne shvate da ni profesionalni uspjeh niti domaćinstvo nemaju pol, ova opasna snažna dinamika će istrajavati”, zaključila je Virdžinija.


Martinović: Čanak ne pripada onima koji bi vlast menjali na ulici - Politika - Dnevni list Danas\nPočetna » Politika » Martinović: Čanak ne pripada onima koji bi vlast menjali na ulici\nPoslanici Skupštine Srbije nastavili raspravu o zakonima koje je predložila LSV\n9Piše: M. R. M 21. marta 2019. 15.36\nUprkos kritikama na račun predloženih takona šef skupštinskih naprednjaka nije skriviao reči pohvale na račun opozicionog kolege, lidera LSV, ali se i Čanak potrudio da ne ostane dužan kolegi iz poslaničke klupe.\n„Vi ste i juče i danas pokazali visok nivo političke odgovornosti i političke svesti, jer ne pripadate onima koji misle da se vlast menja na ulici i da se politika sastoji u tome što upadate motornim testerama u RTS, ili što pretite silovanjem predsednici Vlade. Dakle drago mi je što se razlikujete od takvih i time pokazujete da u Srbiji postoje ljudi koji mogu razumno da razgovaraju iako ne misle isto o svemu” , naveo je Martinović.\nSa njim se složio i lider LSV koji je naveo da se vlast ne menja na ulici .\n„Svako ko pozove na menjanje vlasti na ulici poziva na građanski rat . To je potpuno jasno i ja u takvim stvarima neću da učestvujem . Jedina dva puta kada je u novijoj istoriji u Srbiji ulica imala smisla to je bilo kada su građani protestvovali zbog krađe izbora i kada su protestvovali u zaštiti izbornih rezultata. dakle , posle izbora u zaštiti izbornih rezultata ne moće se protestvovati umestop izbora“, objasnio je Čanak.\nTakva vrsta komplimenta na kompliment između Martinovića i Čanka , očigledno je bila dovoljna Bošku Obradoviću , lideruz Dveri da zaključi da je Alkesandar Vučić sa liderom Lige socijaldemokrata Vojvodine dogovorio tu „farsu“ od rasporave o Vojvodini kako bi „trovao ljude svojim separatizmom Vojvodine“ dok rasprava o protestima „jedan od pet miliona“ u 100 gradova i opština ne može da dodje na red“.\n„Problem Vojvodine je „nabujala pokrajinska administracija koja je nepotreban posrednik između republičke i pokrajinske vlasti“, rekao je Obradović na paralelnom parlamentu i dodao da nema razloga da naseda na „koske Vučića“ i da se ljudi „glođu oko Vojvodine dok on trajno pregovara sa Tačijem o predaji KiM“.\nInače, šef skupštinskih naprednjaka je poručio tokom rasprave o zakonima da će SNS biti protiv usvajanja tog zakona, jer je „Srbija isuviše mala da bismo je delili na federalne jedinice, što zagovara LSV“. Odgovarajući Martinoviću, Čanak je potvrdio da želi da se\npromeni ustavno uređenje Srbije, ali da to ne znači da zakon koji je predložila LSV nije u skladu sa važećim Ustavom Srbije. ON je rekao da nije ideja pravljenja etničkih granica , već zaokruživanje regionalnih celina u kojima od svakoj od njih živi isti narod .\nVjerica Radeta , poslanica SRS ocenila je da ukoliko se usvoji predlog Zakona o finansiranju Autonomne pokrajine Vojvodina, to bio fiskalni separatizam, koji bi bio uvod u politički seperatizam, zbog čega će Srpska radikalna stranka, biti protiv izglasavanja zakona . Ona je zapitala vlast u Srbiji da li stavljanjem tog zakonskog predloga želi da udovolji zahtevima pojedinih zvaničnika EU, poput Dejvida Mekalistera i Maje\nTokom rasprave čulo se i da Socijalistička partija Srbije neće glasati za predloženi zakon o finansiranju Vojvodine, jer bi njegovo usvajanje vodilo novima sukobima i podelama unutar srpskog društva.\nŽarko Obradović, poslanik SPS ocenio je da se iz predloga LSV vidi žal za stausom Vojvodine iz Ustrava iz 1974. godine , da se jasno vidi želja za autonomijom koja bi Vojvodinu pretvorila u državu u državi.Obradović je poručio da o autonomiji Vojvodine treba razgovarati, ali da je „za autonomiju Vojvodine u Srbiji, a ne autonomiju protiv Srbije“.Odgovarajući Obradoviću, predsednik LSV Nenad Čanak je naglasio da ne vidi povezanost Ustava SFRJ iz 1974. godine sa predlogom, jer je taj akt „bio važeći pre četiri države“.\nJahja Fehratović , poslanik Zukorlićeve Stranke pravde i pomirenja ocenio je da guranje pod tepih teme o autonomiji Vojvodine ili statusu regije Sandžaka , samo se produžava agonija i kojisti onima koji ne žele dobro ovoj državi .\n„Mi kao stranka se zalažemo za decentralizaciju , ne da bi narušili sistem Srbije , već da bi ojačali one sredine koje su u prethodnih 30 godina potpuno zapostavljene , naročito u periodu DS . Model koji mi predlažemo za Sandžak je prekogranična regija koja će poštovati Ustav i zakone Srbije i Crne Gore, poput Južnog Tirola“ , rekao je Fehratović.\nAleksandar Martinović, Nenad Čanak, Skupština Srbije, Zakon o finasiranju VojvodineBeograd\nZenka: Crnu Goru ne treba da tangira što negoduje Vučić, Amfilohije jedina adresa za pregovore\n21. marta 2019. u 15.56\nOno kad te brani Martinovic,gde ces gore sramote\n21. marta 2019. u 16.10\nPa najbolje je da se Vojvodina sasvim izdvoji i stvsra dohodak .Ostali neka rade i zive u zavisnosti od svojih sposobnosti.\nDa, samo što hoće da otcepi tzv. Vojvodinu, u koju su njegovi došli prekjuče iz neke vrleti koja čak nije ni u Srbiji !\n21. marta 2019. u 17.30\nZašto se uporno, a to čini i Martinović, ponavlja neistina – testera nije bila MOTORNA\nŠto se tiče pretnje predsednici Vlade silovanjem, to je kao i pretnja ubistva nožem od papira, to se u krivičnom pravu zove nepodobnim sredstvom, jer kome bi se d.go na predsednicu?\nŠto se autonomije Kosova tiče, ti je Ustav otklonio sve dileme. Za razliku od Rezolucije 1244 SB UN kojom se traži „sadržajna“ autonomija, Ustav je Kosovu i Metohiji podario SUŠTINSKU AUTONOMIJU, pravu nepoznat termin, a čitaj potpunu samostalnost, ili ti suverenitet, što će reći drž’ se Ustava i reši problem, pa se okreni samo autonomnoj Vojvodini.\n21. marta 2019. u 16.38\nDa li govori o onom Čanku što je mlatio ljude po kafanama i ispred kafana?\n21. marta 2019. u 18.10\n21. marta 2019. u 16.43\nAla se nahvališe… prosto im je neprijatno što se ne slažu u nekim stvarima.\n21. marta 2019. u 23.02\nDobice canak neko dobro plaćeno neradno mesto u nekoj ustanovi , da još vise prosvjećujem…!\n21. marta 2019. u 17.09\nJa tebi serdare ti meni vojvodo, a u suštini pokvarenjak do pokvarenjaka..


Aleja zaslužnih građana, nije što i godišnja nagrada... | Kolubarske Blog\nGrob Ljube Popovića (mart 2017.) (foto: Đorđe Đoković)\nAleja zaslužnih građana, nije što i godišnja nagrada...\nLepa je ideja o Aleji zaslužnih građana i bez "pratećih sadržaja". Pod uslovom da se prethodno reši nekoliko "problemčića".\nTrajno, a ne dok traje aktuelna vlast ubeđena da posle nje neće biti druge. Ili će nastupiti potop... Pre svega, svojevrsne male aleje veoma zaslužnih imamo! Nenadovići i Desanka su u Brankovini, Birčanin i Justin su u Ćelijama, Nikolaj je u Leliću... Bez prenošenja posmrtnih ostataka manje ali itekako zaslužnih sa sadašnjih grobalja (nimalo verovatno), neće li to značiti da nisu zaslužni? Neosporno zaslužni koji žive van Valjeva, verovatno će biti sahranjivani tamo gde žive...\nAli najteže je pitanje: koga tu sahranjivati? Pogledajmo ono što figurira u predlogu koji je za sednicu Skupštine izradilo Gradsko veće! Nema spora da to budu oni "koji su širom sveta afirmisali Valjevo svojim profesionalnim delovanjem i ličnim angažovanjem", pa i oni "koji su na izuzetan način doprineli razvoju grada, koji su posebno zaslužni za državni, društveni, ekonomski, naučni ili kulturni razvoj Valjeva". Samo što ovo dvoje, "svet" i "grad" nije isto! A tu je i treće: "čije delo ima izuzetan istorijski, kulturni, naučni, humanistički ili sportski značaj". Dušu dalo za "Moš' kak'oš, mož'da bidne al' ne mora da znači!". Neko je zaslužan po prvom kriterijumu, ali nije po drugom (trećem)! Ili obrnuto...\nPristojnost bi nalagala da se ne traži izmeštanje mrtvog čoveka zato što neko autoritativan misli da ne zaslužuje da počiva tu gde počiva. Da "partijnost" nije progutala pristojnost i da autoritativan ne znači samo "iz vlasti". Pristojnost nalaže i da ga tu ne sahranjujemo bez mnogo "jačih razloga" od računanja na prvopomenutu pristojnost, pogotovo od toga što je po ukusu autoritativnih! Pošto "praksa" pokazuje neuvažavanje stvarno jakih razloga, pošto se kod nas samo umire nezavisno od stranačke pripadnosti, moglo bi se reći da je Aleja odlična stvar pod jednim uslovom. Da se u njoj niko ne sahranjuje! (Ljuba Popović je izuzetak, već je sahranjen).\nSetimo se kako je izgledalo (ne)dodeljivanje godišnjih nagrada i nagrada za životno delo, koliko su se i kakvi su se "repovi" vukli za njima! Ovo je nešto mnogo ozbiljnije i ne bi bilo čudno kada bi ozbiljni "kandidat", poslednjom voljom, zahtevao da ga poštede ovakvog "priznanja". Ili da to učini njegova porodica...\nZa realizaciju projekta formiranja Memorijalnog parka, ne treba ni najmanje brinuti. Za naše arhitekte i ostale stručnjake to je tehnički problem. Ali projekt ne treba usvajati na sledećoj sednici Skupštine, što znači i odlaganje raspisivanja arhitektonsko-urbanističkog konkursa za njegovo idejno rešenje i prateće radnje zaključno sa pristupanjem izgradnji.\nTome treba da prethodi utvrđivanje preciznih merila "zaslužnosti". Konsenzusom pozicije, opozicije, stručnjaka različitih profila, javnih radnika.., tako da se ne menjaju dnevno-politički i stranački. Zatim, a opet pre realizacije projekta, sledi utvrđivanje merila za izbor kompetentnog tela za primenjivanje prethodnih merila, takođe imunog na pomenuto! I ono najteže, jer se ili ne "stavlja na papir" ili se bez promene mnogo čega što spada u "mentalitet" ne može sprečiti da ostane "mrtvo slovo na papiru". To je obezbeđivanje usvajanja onog što je telo utvrdilo od strane Skupštine...\nPre 4 dana 3 sati u Trupni portret\nPre 12 dana 4 sati u Bez kraja


Stari lekovi i farmaceutski otpad - zašto nije zaživelo njihovo bezbedno odlaganje?\nStari lekovi i farmaceutski otpad – zašto nije zaživelo njihovo bezbedno odlaganje?\nDa li ste nekad primetili natpise na kutijama lekova sa instrukcijama da ih odložite na poseban način? Da li ste ikad pokušali da ih odnesete u neku medicinsku ustanovu kako biste zaštitili životnu sredinu od potencijalnog zagađenja supstancama iz lekova? Ako se to desilo, verovatno ste naišli na brojna zatvorena vrata i neodređene odgovore, budući da je ova tema relativna nepoznanica u Srbiji, a predstavlja važan izazov s kojim treba da se suočimo.\nBezbedno uklanjanje farmaceutskog otpada iz životne sredine jedan je od preduslova da se spreči nastajanje negativnih posledica na zdravlje ljudi i životnu sredinu. Ono se uredno praktikuje u Evropskoj uniji, a od nas se, kao zemlje kandidata, očekuje da se što pre prilagodimo tim standardima.\nU ovom tekstu, probaćemo da odgovorimo na neka važna pitanja iz ove oblasti. Kakve posledice po nas i životnu sredinu nosi neadekvatno upravljanje farmaceutskim otpadom? Kako da pravilno upravljanje pretvorimo u praksu? Odgovora na ova pitanja daćemo iz ugla farmaceutske, pravničke i struke u oblasti zaštite životne sredine.\nŠta je farmaceutski otpad?\nFarmaceutski otpad je sačinjen od lekova koji više nisu upotrebljivi. Oni se obično odlažu usled isteka roka trajanja, ali neupotrebljivi lekovi podrazumevaju i kontaminirane i vraćene lekove, kao i lekove koji su pripremljeni za upotrebu, ali su ostali neupotrebljeni.\nUjedno, svi materijali koji su kontaminirani farmaceutskim otpadom, poput primarne ambalaže i medicinskih sredstava korišćenih za primenu farmaceutskih proizvoda, smatraju se farmaceutskim otpadom.\nRepublici Srbiji nedostaju profesionalni kapaciteti za upravljanje farmaceutskim otpadom, a kako bi oni bili izgrađeni, važno je najpre odrediti precizne količine farmaceutskog otpada koji nastaje na godišnjem nivou. Zbog toga, obaveza Agencije za zaštitu životne sredine jeste da vodi bazu podataka svih proizvođača ove vrste otpada.\nKako neodgovorno upravljanje farmaceutskim otpadom utiče na životnu sredinu?\nDok su zdravstvene i ekonomske koristi od farmaceutskog napretka i razvijanja široko priznate, farmaceutski otpad sve više utiče na prirodni svet. Neiskorišćeni lekovi odloženi neadekvatno negativno utiču na biljni i životinjski svet, ali i kvalitet voda i zemljišta. Farmaceutski proizvodi se uglavnom akumuliraju u površinskim vodama poput jezera i reka, ali i u podzemnim vodama, zemljištu, stajnjacima, čak i vodi za piće.\nPostoje dve glavne rute kroz koje aktivni farmaceutski sastojci ulaze u životnu sredinu. Prvo, kada se uzeti lekovi izlučuju urinom ili fecesom; i drugo, kada se neiskorišćeni lekovi bacaju u toalet ili sudoperu. U oba slučaja farmaceutski proizvodi završavaju u kanalizaciji, koja uglavnom nike opremljena filterima za uklanjanje takvih zagađivača iz otpadnih voda.\nMeđu najugroženijim životinjskim vrstama su ptice grabljivice, zbog bioakumulacije farmaceutskog otpada.\nKako je upravljanje farmaceutskim otpadom regulisano propisima u Srbiji?\nUpravljanje farmaceutskim otpadom u Republici Srbiji regulisano je o Zakonom o upravljanju otpadom, Zakonom o naknadama korišćenja javnih dobara i Pravilnikom o načinu i postupku upravljanja faramceutskim otpadom.\nKada je u pitanju farmaceutski otpad koji potiče od građana, u praksi se sa ovom vrstom otpada uglavnom postupa kao sa opasnim faramceutskim otpadom, jer nije moguće utvrditi poreklo tog otpada.\nObaveze aktera u procesu zbrinjavanja farmaceutskog otpada koji potiču od građana bliže su određene članom 56. Zakona o upravljanju otpadom, a posebno Pravilnikom o načinu i postupku upravljanja farmaceutskim otpadom. Šta to znači u praksi?\nSve apoteke koje su osnovane kao državne zdravstvene ustanove, kao i privatne apoteke, imaju obavezu da preuzmu farmaceutski otpad od građana i predaju ga operaterima. Apoteke su dužne da u svom poslovnom prostoru obezbede mesto za kontejner za besplatno sakupljanje neupotrebljivih lekova od građana. Takođe, dužne su da na vidnom mestu istaknu obaveštenje da se u toj apoteci od građana prikupljaju neupotrebljivi lekovi, kao i da se za vraćanje neupotrebljivih lekova ne plaća naknada.\nZakon o upravljanju otpadom nameće građanima dužnost da neupotrebljene lekove predaju apotekama. Međutim, zbog nedovoljno jasnih odredbi zakona, u praksi veoma mali broj apoteka omogućava ovu uslugu građanima. Ovaj problem prepoznat je i u novoj Staretegiji upravljanja otpadom koja definiše mere u cilju unapređenja prikupljanja i zbrinjavanja ove vrste otpada. Strategija predviđa uspostavljanje integrisane mreža postrojenja za tretman, koja obuhvata i reciklažna dvorišta za opasan otpad iz domaćinstava, uključujući i medicinski i farmaceutski otpad.\nKoje su prepreke u prikupljanju farmaceutskog otpada?\nZdravstvene ustanove apoteke sa većim brojem ogranaka u svom sastavu, određuju koji ogranak će preuzimati farmaceutski otpad od građana. Iako zvuči jednostavno, prilikom sprovođenja ovih regulativa, apoteke se susreću sa brojnim preprekama.\nRazlikujemo dve vrste apoteka: one koje su osnovane kao samostalne apoteke i one koje su u okviru zdravstvene ustanove apoteke. U odnosu na zdravstvene ustanove, samostalne apoteke se suočavaju sa mnogo većim problemima prilikom sprovođenja zakonskih regulativa koje smo opisali. Propisi ovim apotekama nameću obavezu da prikupljaju farmaceutski otpad od građana bez obzira na to kakve uslove imaju. Često je reč o malim objektima koji su otvoreni u skladu sa zakonskim minimumom, pa im zbog nedostatka prostora nalaženje mesta za poseban kontejner za lekove može biti problem.\nTakođe, u ovakvim apotekama neretko ne postoje ni adekvatni ljudski kapaciteti. Često u smeni radi samo jedna osoba, pa bi proces bezbednog preuzimanja i odlaganja otpada ometao redovni rad apoteke. Takođe, rukovođenje farmaceutskim otpadom zahteva obuku. Takođe, ni sami građani često nisu obučeni da prepoznaju šta je farmaceutski otpad, jer nije sve što je kupljeno u apoteci farmaceutski otpad.\nNa kraju, čak i apoteke koje imaju potrebne kapacitete da obezbede ovu uslugu, snose velike troškove. Iako prema važećim propisima odlaganje farmaceustkog otpada treba da finansiraju proizvođači lekova i distributeri, u praksi taj teret uglavnom pada na same apoteke. Propisi su jasni kada je u pitanju definisanje ko treba da snosi troškove zbrinjavanja, ali put od aktera koji plaća naknadu do aktera koji u praksi pokriva troškove ostaje nedorečen.\nIskustva koja smo opisali deo su istraživanja koje su Inženjeri zaštite životne sredine u saradnji sa Lokalnim ombudsmanom Grada Novog Sada sporveli u 2020. godini. Istraživanje se odnosilo na prepreke koje u praksi sprečavaju sakupljanje farmaceutskog otpada od građana na teritoriji grada Novog Sada.\nIz toga su proizašle i preporuke za dalje delovanje kako bi se ovi problemi rešili.\nIzmena propisa – najpre, potrebno je pokrenuti inicijativu za izmenu postojećih propisa, kako bi oni bili sprovodljivi u praksi.\nProširenje mesta za prikupljanje – potrebno je omogućiti prikupljanje farmaceutskog otpada i na nivou reciklažnih dvorišta, a ne samo u apotekarskim jedinicama.\nJasnije definisati prikupljače – potrebno je lokalnim propisima ustanoviti jasan način obeležavanja apoteka i način prikupljanja farmaceutskog otpada od građana, uz obavezu da svako naseljeno mesto mora imati minimum jedno mesto za preuzimanje farmaceutskog otpada od građana.\nKonsultovati struku – potrebno je uključiti stručne organizacije u oblasti upravljanja otpadom u obuku zaposlenih u apotekama, edukaciju i informisanje građana o pravilnom odlaganju farmaceutskog otpada. Na taj način, rasteretili bi se resursi na svim stranama i pojednostavio bi se proces obuke i uvođenja pozitivne prakse.\nDakle, adekvatno odlaganje farmaceutskog otpada bi trebalo da postane jasno definisan, jednostavan proces kroz koji benefite osećaju i građani i apoteke i na kraju, i sama životna sredina. Načini da se situacija popravi su brojni, a preporuke su dobra polazna tačka.\nIvana Milovac, dipl. pravnica\nAna Jezdimirović, mr ph\nNevena Nenadović, specijalista za upravljanje otpadom